কোজি কোন্দোর জন্ম ১৯৬১ সালের ১৩ আগস্ট, জাপানের নাগোইয়াতে। তিনি পাঁচ বছর বয়স থেকে ইলেক্ট্রনিক অর্গান চালনার শিক্ষা নিতে শুরু করেন। পরবর্তীতে তিনি জ্যাজ ও রক সঙ্গীত বাদক একটি দলের সঙ্গে থেকে যন্ত্রসঙ্গীতে অনুশীলন করেন। কোন্দো ওসাকা শিল্পকলা বিশ্ববিদ্যালয়ের শিল্প পরিকল্পনা বিভাগে পড়াশোনা করেছেন, তবে কখনো শিক্ষাগত দিক দিয়ে সঙ্গীতে আগ্রহী ছিলেন না, এমনকি ক্লাসিকাল প্রশিক্ষণও নেননি।

কোন্দো স্পেস ইনভেডার্স, ডংকি কং প্রভৃতি আর্কেড ভিডিও গেমের ভক্ত ছিলেন, এবং ভিডিও গেমম জগতেই তার পছন্দনীয় সঙ্গীত সৃষ্টির পরিবেশ খুঁজে পেয়েছিলেন। তিনি ব্যাসিক প্রোগ্রামিং ভাষায় কম্পিউটার দিয়ে পিয়ানোর সুর সাজানোর কিছু অভিজ্ঞতা অর্জন করেছিলেন।

বিশ্ববিদ্যালয়ে পাঠ্যরত অবস্থায় নিনটেনডোর একটি সঙ্গীত বিষয়ক চাকরির বিজ্ঞাপন দেখে কোন্দো সেখানে আবেদন করেন, এবং পূর্ব অভিজ্ঞতা ছাড়াই কাজটি পেয়ে যান।

প্রারম্ভিক জীবন
পেশাগত জীবন
সঙ্গীতের বৈশিষ্ট্য ও প্রভাব
সঙ্গীতানুষ্ঠান